VEGA præsenterer

**Velvet Volume antænder VEGA med attitude og højoktan rock***De tre medlemmer i Velvet Volume er klar til at sparke dørene ind til et episk rock-univers, når de den 2. december spiller i Store VEGA.*

De fleste der lytter til rockmusik i Danmark, har efterhånden stiftet bekendtskab med Velvet Volume. Bandet har slået deres navn fast med deres energiske koncerter og intense fremtoning på scenen.  
  
Bandet, der består af de tre danske søstre Noa, Naomi og Nataja Lachmi, forfører lytteren med rockudladninger og dramatisk attitude, hvilket fremstår tydeligere end nogensinde på deres nye album, *Ego’s Need,* fra i år

Velvet Volume sender lytteren med på en musikalsk rejse gennem distortede riffs, smukke melodiske harmonier, fremdrevne trommebeats og dybsindige tematikker. Soundvenue kvitterede med fire, flotte stjerne og skrev:   
  
*”Det er en mere moden plade, hvor emner som ansvar, ensomhed, nostalgi og angst kommer op at vende, og hvor virkemidlerne til at udtrykke dette er blevet mere legesyge end den oldschool stil, der prægede trioens første skive.”*

De tre søstre vakte en del opmærksomhed med deres to første singler i 2015, hvor de stadig var teenagere. I 2017 udgav de deres debutalbum *Look Look Look,* og lige siden har de spillet et utal af festivaler i ind- og udland.

**Fakta om koncerten**   
Velvet Volume (DK)   
Onsdag den 2. december, 2020 kl. 19.00   
Store VEGA, Enghavevej 40, 1674 København V   
Billetpris 180 kr. + gebyr   
Billetsalget starter mandag den 5. oktober kl. 10.00 via Ticketmaster og vega.dk